Традиция буйынса 11 октябрҙә республика һәм ҡала етәкселәре Дуҫлыҡ монументына сәскәләр һаласаҡ. Был көндө Өфөнөң Ленин майҙанында "Республикам минең" йәштәр байрамы үтәсәк, уның сиктәрендә республика һәм Рәсәй масштабындағы эстрада йондоҙҙары, иң яҡшы художестволы үҙешмәкәрлек коллективтары, шул иҫәптән балалар коллективтары ла сығыш яһаясаҡ. 11 октябрҙә "Беренсе Май", Иван Якутов исемендәге мәҙәниәт һәм ял парктарында, "ӨМЭПБ" һәм "Орджоникидзе" Мәҙәниәт йорттары алдындағы майҙандарҙа тантаналар билдәләнгән.